nibzard/narodne-novine-full-text-markdown huggingface dataset:
### NN 64/2019 (3.7.2019.), Odluka o imenovanju zamjenica općinskog državnog odvjetnika u Općinskom državnom odvjetništvu u Zagrebu

DRŽAVNOODVJETNIČKO VIJEĆE

1271

ODLUKA

Državnoodvjetničko vijeće na temelju članka 56. Zakona o Državnoodvjetničkom vijeću (»Narodne novine«, broj 67/2018) na 7. sjednici Vijeća održanoj 11. lipnja 2019., jednoglasno

odlučilo je

I. Za zamjenice općinskog državnog odvjetnika u Općinskom državnom odvjetništvu u Zagrebu, imenuju se RIA ERGOTIĆ, viša državnoodvjetnička savjetnica u Županijskom državnom odvjetništvu u Zagrebu i MARTINA PAMIĆ, viša državnoodvjetnička savjetnica u Općinskom državnom odvjetništvu u Zagrebu.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-33/2018

Zagreb, 11. lipnja 2019.

Predsjednik
 Državnoodvjetničkog vijeća
 Darko Klier, v. r.
### NN 64/2019 (3.7.2019.), Odluka o razrješenju dužnosti zamjenika općinskog državnog odvjetnika u Općinskom državnom odvjetništvu u Splitu - Stalna služba u Makarskoj

DRŽAVNOODVJETNIČKO VIJEĆE

1272

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018) odlučujući o zahtjevu za razrješenje Gorana Mimice na 7. sjednici održanoj 11. lipnja 2019.

odlučilo je

GORAN MIMICA, razrješava se dužnosti zamjenika općinskog državnog odvjetnika u Općinskom državnom odvjetništvu u Splitu – Stalna služba u Makarskoj, s danom 31. listopada 2019.

Broj: DOVO-35/2019-2

Zagreb, 11. lipnja 2019.

Predsjednik
 Državnoodvjetničkog vijeća
 Darko Klier, v. r.
### NN 64/2019 (3.7.2019.), Odluka o imenovanju zamjenica općinskog državnog odvjetnika u Općinskom državnom odvjetništvu u Bjelovaru

DRŽAVNOODVJETNIČKO VIJEĆE

1270

ODLUKA

Državnoodvjetničko vijeće na temelju članka 152. u vezi s člankom 159.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 7. sjednici održanoj 11. lipnja 2019.,

odlučilo je

I. Za zamjenice općinskog državnog odvjetnika u Općinskom državnom odvjetništvu u Bjelovaru, imenuju se VALENTINA SERTIĆ HREBAK, viša državnoodvjetnička savjetnica u Općinskom državnom odvjetništvu u Bjelovaru i VALENTINA ZOROJA, viša državnoodvjetnička savjetnica u Općinskom državnom odvjetništvu u Bjelovaru.

II. Imenovane zamjenice dužne su stupiti na dužnost najkasnije u roku od šest mjeseci od dana imenovanja.

Broj: DOVO-1/2019

Zagreb, 11. lipnja 2019.

Predsjednik
 Državnoodvjetničkog vijeća
 Darko Klier, v. r.
### NN 64/2019 (3.7.2019.), Odluka o imenovanju zamjenice općinskog državnog odvjetnika u Općinskom državnom odvjetništvu u Novom Zagrebu

DRŽAVNOODVJETNIČKO VIJEĆE

1268

ODLUKA

Državnoodvjetničko vijeće na temelju članka 152. u vezi s člankom 159.a Zakona o državnom odvjetništvu (»Narodne novine« 76/09, 153/09, 116/10, 145/10, 57/11, 130/11, 72/13, 148/13, 33/15 i 82/15) na 7. sjednici održanoj 11. lipnja 2019.,

odlučilo je

I. Za zamjenicu općinskog državnog odvjetnika u Općinskom državnom odvjetništvu u Novom Zagrebu, imenuje se MAJDA MARČETA, viša državnoodvjetnička savjetnica u Općinskom državnom odvjetništvu u Karlovcu.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-4/2019

Zagreb, 11. lipnja 2019.

Predsjednik
 Državnoodvjetničkog vijeća
 Darko Klier, v. r.
### NN 64/2019 (3.7.2019.), Odluka o imenovanju općinskog državnog odvjetnika u Općinskom državnom odvjetništvu u Metkoviću

Državnoodvjetničko vijeće

1265

ODLUKA

Državnoodvjetničko vijeće na temelju članka 41. stavka 1. u vezi s člankom 70. stavkom 2. Zakona o Državnoodvjetničkom vijeću (»Narodne novine« broj 67/2018) na 7. sjednici održanoj 11. lipnja 2019.,

odlučilo je

I. VLADO ŽDERIĆ, zamjenik općinskog državnog odvjetnika u Općinskom državnom odvjetništvu u Metkoviću, imenuje se za općinskog državnog odvjetnika u Općinskom državnom odvjetništvu u Metkoviću, na vrijeme od četiri godine.

II. Imenovani općinski državni odvjetnik dužan je stupiti na dužnost najkasnije u roku od šest mjeseci od dana imenovanja.

Broj: DOVO-23/19

Zagreb, 11. lipnja 2019.

Predsjednik
 Državnoodvjetničkog vijeća
 Darko Klier, v. r.
### NN 64/2019 (3.7.2019.), Odluka o imenovanju zamjenice općinskog državnog odvjetnika u Općinskom državnom odvjetništvu u Vukovaru

DRŽAVNOODVJETNIČKO VIJEĆE

1269

ODLUKA

Državnoodvjetničko vijeće na temelju članka 56. Zakona o Državnoodvjetničkom vijeću (»Narodne novine«, broj 67/2018) na 7. sjednici Vijeća održanoj 11. lipnja 2019., jednoglasno

odlučilo je

I. Za zamjenicu općinskog državnog odvjetnika u Općinskom državnom odvjetništvu u Vukovaru imenuje se MAJA VIDAKOVIĆ, viša državnoodvjetnička savjetnica u Općinskom državnom odvjetništvu u Vukovaru.

II. Imenovana zamjenica dužna je stupiti na dužnost najkasnije u roku od šest mjeseci od dana imenovanja.

Broj: DOVO-34/2018

Zagreb, 11. lipnja 2019.

Predsjednik
 Državnoodvjetničkog vijeća
 Darko Klier, v. r.
### NN 64/2019 (3.7.2019.), Odluka o izmjenama Odluke o općinskim porezima Općine Breznica

Općina Breznica

1275

Na temelju članka 20. stavka 1. i članka 42. stavka 1. Zakona o lokalnim porezima (»Narodne novine« broj 115/16 i 101/17) i članka 30. Statuta Općine Breznica (»Službeni vjesnik Varaždinske županije« broj 15/18), Općinsko vijeće Općine Breznica na sjednici održanoj 19. 6. 2019. godine donosi

ODLUKU

O IZMJENAMA ODLUKE O OPĆINSKIM POREZIMA OPĆINE BREZNICA

Članak 1.

U članku 2. Odluke o općinskim porezima Općine Breznica (»Narodne novine« broj 70/17) stavak 2. se briše.

Članak 2.

U članku 21. mijenja se stavak 1., a novi glasi: »Poslovi utvrđivanja, evidentiranja, nadzora, naplate i ovrhe radi naplate općinskih poreza propisanih člankom 2. točkom 1., 2. i 3. ove Odluke prenose se na obavljanje nadležnoj ispostavi Porezne uprave.«

Članak 3.

Članak 23. se briše.

Članak 4.

Dosadašnji članak 24. postaje članak 23.

Dosadašnji članak 25. postaje članak 24.

Članak 5.

Ova Odluka stupa na snagu prvoga dana od dana objave, a objavit će se u »Narodnim novinama«.

Klasa: 410-01/19-01/02

Urbroj: 2186/023-01-19-1

Bisag, 19. lipnja 2019.

Predsjednik
 Općinskog vijeća
 Goran Bruči, v. r.
### NN 64/2019 (3.7.2019.), Odluka o imenovanju članova nadzornih i revizorskih odbora obveznih mirovinskih društava

Vlada Republike Hrvatske

1260

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 40. stavka 1. Zakona o obveznim mirovinskim fondovima (»Narodne novine«, br. 19/14, 64/18 i 115/18), Vlada Republike Hrvatske je na sjednici održanoj 27. lipnja 2019. godine donijela

ODLUKU

O IMENOVANJU ČLANOVA NADZORNIH I REVIZORSKIH ODBORA OBVEZNIH MIROVINSKIH DRUŠTAVA

I.

Za članove nadzornih i revizorskih odbora obveznih mirovinskih društava, na prijedlog ministra nadležnog za mirovinski sustav, imenuju se:

1. STJEPAN MANDIĆ, kao predstavnik članova mirovinskog fonda kojim upravlja Allianz ZB d.o.o. društvo za upravljanje obveznim i dobrovoljnim mirovinskim fondovima

2. dr. sc. DANIJEL NESTIĆ, kao predstavnik članova mirovinskog fonda kojim upravlja ERSTE d.o.o. – društvo za upravljanje obveznim i dobrovoljnim mirovinskim fondovima

3. mr. sc. KRISTJAN STANIČIĆ, kao predstavnik članova mirovinskog fonda kojim upravlja PBZ CROATIA OSIGURANJE d.d. za upravljanje obveznim mirovinskim fondovima

4. mr. sc. ZVONIMIR SAVIĆ, kao predstavnik članova mirovinskog fonda kojim upravlja Raiffeisen društvo za upravljanje obveznim i dobrovoljnim mirovinskim fondovima dioničko društvo.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/255

Urbroj: 50301-15/07-19-02

Zagreb, 27. lipnja 2019.

Predsjednik
 mr. sc. Andrej Plenković, v. r.
### NN 64/2019 (3.7.2019.), Odluka o postavljanju izvanrednog i opunomoćenog veleposlanika Republike Hrvatske u Bosni i Hercegovini, sa sjedištem u Sarajevu

PREDSJEDNICA REPUBLIKE HRVATSKE

1254

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/01, urbroj: 50301-15/28-19-08 od 13. lipnja 2019., donosim

ODLUKU

O POSTAVLJANJU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. IVAN SABOLIĆ postavlja se za izvanrednog i opunomoćenog veleposlanika Republike Hrvatske u Bosni i Hercegovini, sa sjedištem u Sarajevu.

Ova Odluka stupa na snagu 1. srpnja 2019. godine.

Klasa: 018-07/19-02/18

Urbroj: 71-06-01/1-19-2

Zagreb, 18. lipnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 64/2019 (3.7.2019.), Odluka o opozivu generalne konzulice Republike Hrvatske u Kanadi, sa sjedištem u Mississaugi

PREDSJEDNICA REPUBLIKE HRVATSKE

1255

Na teme ju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13, 127/13 i 39/18) točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-02/21, urbroj: 50301-15/28-19-08 od 13. lipnja 2019., donosim

ODLUKU

O OPOZIVU GENERALNE KONZULICE REPUBLIKE HRVATSKE U KANADI, SA SJEDIŠTEM U MISSISSAUGI

ANDREA JAVOR opoziva se dužnosti generalne konzulice Republike Hrvatske u Kanadi, sa sjedištem u Mississaugi, provincija Ontario i konzularnim ovlastima nad konzularnim područjem koje obuhvaća provincije Ontario, Manitoba, Saskatchewan i Northwest Territories.

Ova Odluka stupa na snagu 31. kolovoza 2019. godine.

Klasa: 018-07/19-03/01

Urbroj: 71-06-01/1-18-2

Zagreb, 18. lipnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 64/2019 (3.7.2019.), Odluka o postavljanju generalnog konzula Republike Hrvatske u Kanadi, sa sjedištem u Mississaugi

PREDSJEDNICA REPUBLIKE HRVATSKE

1256

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13, 127/13 i 39/18) točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/21, urbroj: 50301-15/28-19-08 od 13. lipnja 2019., donosim

ODLUKU

O POSTAVLJANJU GENERALNOG KONZULA REPUBLIKE HRVATSKE U KANADI, SA SJEDIŠTEM U MISSISSAUGI

ANTE JOVIĆ postavlja se za generalnog konzula Republike Hrvatske u Kanadi, sa sjedištem u Mississaugi, provincija Ontario i konzularnim ovlastima nad konzularnim područjem koje obuhvaća provincije Ontario, Manitoba, Saskatchewan i Northwest Territories.

Ova Odluka stupa na snagu 1. rujna 2019. godine.

Klasa: 018-07/19-03/02

Urbroj: 71-06-01/1-18-2

Zagreb, 18. lipnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 64/2019 (3.7.2019.), Odluka o postavljanju generalnog konzula Republike Hrvatske u Sjedinjenim Američkim Državama, sa sjedištem u New Yorku

PREDSJEDNICA REPUBLIKE HRVATSKE

1257

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 23. Zakona o vanjskim poslovima (»Narodne novine« broj 48/96, 72/13, 127/13 i 39/18) točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/24, urbroj: 50301-15/07-19-08 od 13. lipnja 2019., donosim

ODLUKU

O POSTAVLJANJU GENERALNOG KONZULA REPUBLIKE HRVATSKE U SJEDINJENIM AMERIČKIM DRŽAVAMA, SA SJEDIŠTEM U NEW YORKU

Mr. sc. NIKICA KOPAČEVIĆ postavlja se za generalnog konzula Republike Hrvatske u Sjedinjenim Američkim Državama, sa sjedištem u New Yorku i konzularnim ovlastima nad konzularnim područjem koje obuhvaća sljedeće savezne države: Connecticut, Delaware, Florida, Georgia, Maine, Massachusetts, New Hampshire, New York, New Jersey, North Carolina, Puerto Rico, Rhode Island, South Carolina, Vermont i Virgin Islands.

Ova Odluka stupa na snagu 1. kolovoza 2019. godine.

Klasa: 018-07/19-03/03

Urbroj: 71-06-01/1-18-2

Zagreb, 18. lipnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 64/2019 (3.7.2019.), Odluka o opozivu izvanrednog i opunomoćenog veleposlanika Republike Hrvatske u svojstvu stalnog predstavnika Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu

PREDSJEDNICA REPUBLIKE HRVATSKE

1258

Na teme ju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-02/18, urbroj: 50301-15/07-19-08 od 13. lipnja 2019., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

MATO ŠKRABALO opoziva se dužnosti izvanrednog i opunomoćenog veleposlanika Republike Hrvatske u svojstvu stalnog predstavnika Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu.

Ova Odluka stupa na snagu 31. srpnja 2019. godine.

Klasa: 018-07/19-02/16

Urbroj: 71-06-01/1-19-2

Zagreb, 18. lipnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 64/2019 (3.7.2019.), Odluka o postavljanju izvanredne i opunomoćene veleposlanice Republike Hrvatske u svojstvu stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu

PREDSJEDNICA REPUBLIKE HRVATSKE

1259

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13 i 127/13) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske klasa: T-018-07/19-01/25, urbroj: 50301-15/07-19-08 od 13. lipnja 2019., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

IRENA ANDRASSY postavlja se za izvanrednu i opunomoćenu veleposlanicu Republike Hrvatske u svojstvu stalne predstavnice Republike Hrvatske pri Europskoj uniji i pri Europskoj zajednici za atomsku energiju, sa sjedištem u Bruxellesu.

Ova Odluka stupa na snagu 1. kolovoza 2019. godine.

Klasa: 018-07/19-02/17

Urbroj: 71-06-01/1-19-2

Zagreb, 18. lipnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 64/2019 (3.7.2019.), Pravilnik o dopuni Pravilnika o privremenoj javnobilježničkoj tarifi

MINISTARSTVO PRAVOSUĐA

1262

Na temelju članka 169. stavka 1. Zakona o javnom bilježništvu (»Narodne novine«, broj 78/93, 29/94, 162/98, 16/07, 75/09 i 120/16) donosim

PRAVILNIK

O DOPUNI PRAVILNIKA O PRIVREMENOJ JAVNOBILJEŽNIČKOJ TARIFI

Članak 1.

U Pravilniku o privremenoj javnobilježničkoj tarifi (»Narodne novine«, broj 38/94, 82/94, 52/95, 115/12 i 120/15) iza članka 26. dodaje se članak 26.a i naslov iznad njega koji glase:

»Elektroničko podnošenje prijedloga za upis u zemljišne knjige putem javnog bilježnika kao ovlaštenog korisnika informacijskog sustava u primjeni u poslovanju suda

Članak 26.a

Za podnošenje prijedloga za upis u zemljišne knjige elektroničkim putem javni bilježnik kao ovlašteni korisnik informacijskog sustava u primjeni u poslovanju suda ima pravo na nagradu od 8 bodova.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/15-01/131

Urbroj: 514-04-02-01-01/2-19-07

Zagreb, 17. lipnja 2019.

Ministar
 Dražen Bošnjaković, v. r.
### NN 65/2019 (5.7.2019.), Pravilnik o stavljanju izvan snage Pravilnika o osnovama financiranja visoke naobrazbe na javnim visokim učilištima

Ministarstvo znanosti i obrazovanja

1281

Na temelju članka 123. stavka 2. Zakona o znanstvenoj djelatnosti i visokom obrazovanju (»Narodne novine«, broj: 123/03, 105/04, 174/04, 02/07-OUSRH, 46/07, 45/09, 63/11, 94/13, 139/13, 101/14-O i RUSRH, 60/15-OUSRH i 131/17) ministrica znanosti i obrazovanja donosi

PRAVILNIK

O STAVLJANJU IZVAN SNAGE PRAVILNIKA O OSNOVAMA FINANCIRANJA VISOKE NAOBRAZBE NA JAVNIM VISOKIM UČILIŠTIMA

Članak 1.

Ovim se Pravilnikom stavlja izvan snage Pravilnik o osnovama financiranja visoke naobrazbe na javnim visokim učilištima (»Narodne novine«, broj: 25/96 i 28/99).

Članak 2.

Ovaj Pravilnik objavit će se u »Narodnim novinama«, a stupa na snagu 30. rujna 2019. godine.

Klasa: 011-02/19-01/00026

Urbroj: 533-08-19-0001

Zagreb, 3. srpnja 2019.

Ministrica
 prof. dr. sc. Blaženka Divjak, v. r.
### NN 65/2019 (5.7.2019.), Rješenje o verifikaciji i dodjeli naziva »Referentni centar Ministarstva zdravstva za dječju nefrologiju, dijalizu i transplantaciju« Klinici za pedijatriju Kliničkog bolničkog centra Zagreb

MINISTARSTVO ZDRAVSTVA

1283

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za pedijatriju Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za dječju nefrologiju, dijalizu i transplantaciju« na vrijeme od pet godina.

2. Klinika za pedijatriju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za dječju nefrologiju, dijalizu i trans­plantaciju«.

3. »Referentni centar Ministarstva zdravstva za dječju nefrologiju, dijalizu i transplantaciju« Klinike za pedijatriju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/18
 Urbroj: 534-03-2-2/7-19-12
 Zagreb, 11. lipnja 2019.

Ministar
 prof. dr. sc. Milan Kujundžić, dr. med., v. r.
### NN 65/2019 (5.7.2019.), Rješenje o dodjeli naziva »Referentni centar ministarstva zdravstva za endodonciju« Klinici za stomatologiju Kliničkog bolničkog centra Zagreb

Ministarstvo zdravstva

1282

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za stomatologiju Kliničkog bolničkog centra Zagreb, dodjeljuje se naziv »Referentni centar Ministarstva zdravstva za endodonciju« na vrijeme od pet godina.

2. Klinika za stomatologiju Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za endodonciju«.

3. »Referentni centar Ministarstva zdravstva za endodonciju« Klinike za stomatologiju Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/20
 Urbroj: 534-03-2-2/7-19-12
 Zagreb, 28. svibnja 2019.

Ministar
 prof. dr. sc. Milan Kujundžić, dr. med., v. r.
### NN 65/2019 (5.7.2019.), Odluka o davanju ovlasti Središnjem državnom uredu za središnju javnu nabavu za provedbu postupaka središnje javne nabave za javne naručitelje koji nisu obuhvaćeni člankom 12. stavkom 1. Uredbe o unutarnjem ustrojstvu Središnjeg državnog ureda za središnju javnu nabavu

Vlada Republike Hrvatske

1276

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 12. stavka 3. Uredbe o unutarnjem ustrojstvu Središnjeg državnog ureda za središnju javnu nabavu (»Narodne novine«, broj 59/17), Vlada Republike Hrvatske je na sjednici održanoj 4. srpnja 2019. godine donijela

ODLUKU

O DAVANJU OVLASTI SREDIŠNJEM DRŽAVNOM UREDU ZA SREDIŠNJU JAVNU NABAVU ZA PROVEDBU POSTUPAKA SREDIŠNJE JAVNE NABAVE ZA JAVNE NARUČITELJE KOJI NISU OBUHVAĆENI ČLANKOM 12. STAVKOM 1. UREDBE O UNUTARNJEM USTROJSTVU SREDIŠNJEG DRŽAVNOG UREDA ZA SREDIŠNJU JAVNU NABAVU

I.

Ovlašćuje se Središnji državni ured za središnju javnu nabavu (u daljnjem tekstu: Središnji državni ured) da u postupke javne nabave usluga obveznog osiguranja od automobilske odgovornosti i kasko osiguranja vozila, a koje provodi za obveznike središnje javne nabave sukladno članku 12. stavku 1. Uredbe o unutarnjem ustrojstvu Središnjeg državnog ureda za središnju javnu nabavu (»Narodne novine«, broj 59/17, u daljnjem tekstu: Uredba), uključi sve javne naručitelje koji su proračunski korisnici (u daljnjem tekstu: korisnici), te sklopi okvirne sporazume.

II.

Korisnici središnje javne nabave obvezuju se u svrhu provođenja postupaka javne nabave za nabavne kategorije navedene u točki I. ove Odluke, bez obzira na procijenjenu vrijednost njihove nabave, dostaviti Središnjem državnom uredu podatke vezane uz iskazivanje potreba u obliku i rokovima koje odredi Središnji državni ured.

III.

U odnosu na samostalno provođenje postupka javne nabave u nabavnim kategorijama iz točke I. ove Odluke odgovarajuće se primjenjuju odredbe članka 17. Uredbe.

IV.

Zadužuje se Središnji državni ured da o donošenju ove Odluke izvijesti korisnike središnje javne nabave na koje se ova Odluka odnosi.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/19-04/248
 Urbroj: 50301-25/16-19-2
 Zagreb, 4. srpnja 2019.

Predsjednik
 mr. sc. Andrej Plenković, v. r.
### NN 65/2019 (5.7.2019.), Izmjena Statuta Hrvatske komore dentalne medicine

Hrvatska komora dentalne medicine

1284

Na temelju članka 44. stavka 1. Zakona o dentalnoj medicini (»Narodne novine« br. 121/03, 117/08 i 120/09) te članka 27. točke 1. Statuta Hrvatske komore dentalne medicine (»Narodne novine« br. 18/18) Skupština Hrvatske komore dentalne medicine (u daljnjem tekstu: Komora) na 7. redovnoj sjednici održanoj 10. i 11. svibnja 2019. godine, uz suglasnost ministra zdravstva donosi

IZMJENU STATUTA

Članak 1.

U članku 26. Statuta briše se stavak 2.

Stavak 3. i 4. istoga članka postaju stavak 2. i 3.

Članak 2.

Ova izmjena Statuta stupa na snagu osmoga dana od dana objave u »Narodnim novinama«.

Klasa: 011-02/19-01/06
 Urbroj: 497-01/01-19-01
 Poreč, 10. i 11. svibnja 2019.

Predsjednik Komore
 mr. sc. Hrvoje Pezo, dr. med. dent., v. r.
### NN 66/2019 (10.7.2019.), Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1298

Na temelju članka 81. Ustava Republike Hrvatske te članaka 10. i 11. i članka 42. stavaka 1. i 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15. i 104/15.) Hrvatski sabor na sjednici 28. lipnja 2019. donio je

ODLUKU

O PRESTANKU ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 2. srpnja 2019. prestaje zastupnički mandat zastupniku PREDRAGU FREDU MATIĆU.

Dana 2. srpnja 2019. zastupničku dužnost zamjenika zastupnika započinje obnašati VINKO GRGIĆ.

Klasa: 021-14/19-01/11

Zagreb, 28. lipnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2019 (10.7.2019.), Odluka o prestanku zastupničkog mandata zastupnika i početku obnašanja zastupničke dužnosti zamjenika zastupnika u Hrvatskom saboru

HRVATSKI SABOR

1299

Na temelju članka 81. Ustava Republike Hrvatske te članaka 10. i 11. i članka 42. stavaka 1. i 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15. i 104/15.) Hrvatski sabor na sjednici 28. lipnja 2019. donio je

ODLUKU

O PRESTANKU ZASTUPNIČKOG MANDATA ZASTUPNIKA I POČETKU OBNAŠANJA ZASTUPNIČKE DUŽNOSTI ZAMJENIKA ZASTUPNIKA U HRVATSKOM SABORU

Dana 2. srpnja 2019. prestaje zastupnički mandat zastupniku IVANU VILIBORU SINČIĆU.

Dana 2. srpnja 2019. zastupničku dužnost zamjenika zastupnika započinje obnašati DAMJAN VUCELIĆ.

Klasa: 021-14/19-01/08

Zagreb, 28. lipnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2019 (10.7.2019.), Odluka o prestanku zastupničkog mandata zastupnice i početku obnašanja zastupničke dužnosti zamjenice zastupnice u Hrvatskom saboru

HRVATSKI SABOR

1297

Na temelju članka 81. Ustava Republike Hrvatske te članaka 10. i 11. i članka 42. stavaka 1. i 3. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 44/06., 19/07., 20/09., 145/10., 24/11., 93/11., 19/15., 66/15. i 104/15.) Hrvatski sabor na sjednici 28. lipnja 2019. donio je

ODLUKU

O PRESTANKU ZASTUPNIČKOG MANDATA ZASTUPNICE I POČETKU OBNAŠANJA ZASTUPNIČKE DUŽNOSTI ZAMJENICE ZASTUPNICE U HRVATSKOM SABORU

Dana 28. lipnja 2019. prestaje zastupnički mandat zastupnici VLADIMIRI PALFI SINČIĆ.

Dana 28. lipnja 2019. zastupničku dužnost zamjenice zastupnice započinje obnašati SNJEŽANA SABOLEK.

Klasa: 021-14/19-01/10

Zagreb, 28. lipnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2019 (10.7.2019.), Zakon o izmjenama i dopunama Zakona o subvencioniranju stambenih kredita

HRVATSKI SABOR

1294

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O SUBVENCIONIRANJU STAMBENIH KREDITA

Proglašavam Zakon o izmjenama i dopunama Zakona o subvencioniranju stambenih kredita, koji je Hrvatski sabor donio na sjednici 28. lipnja 2019.

Klasa: 011-01/19-01/102

Urbroj: 71-06-01/1-19-2

Zagreb, 5. srpnja 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNAMA ZAKONA O SUBVENCIONIRANJU STAMBENIH KREDITA

Članak 1.

U Zakonu o subvencioniranju stambenih kredita (»Narodne novine«, br. 65/17. i 61/18.) u članku 12. stavcima 1. i 2. riječ: »obiteljskog« briše se.

Članak 2.

U članku 13. dodaje se novi stavak 1. koji glasi:

»(1) Ako podnositelj zahtjeva ili član njegova kućanstva ima djecu koja u trenutku zaključenja ugovora o subvencioniranju stambenog kredita nisu starija od 18 godina, dodatno se subvencionira kredit za jednu godinu po svakom djetetu, što se uređuje ugovorom o subvencioniranju stambenog kredita.«.

U dosadašnjem stavku 1., koji postaje stavak 2., ispred riječi: »Ako« dodaje se oznaka stavka: »(2)«, a riječ: »obitelj« zamjenjuje se riječju: »kućanstvo«.

Članak 3.

U članku 15. stavku 3. iza podstavka 1. dodaje se novi podstavak 2. koji glasi:

» – presliku rodnog lista za maloljetno dijete«.

Dosadašnji podstavci 2. do 7. postaju podstavci 3. do 8.

U stavku 4. iza podstavka 1. dodaje se novi podstavak 2. koji glasi:

» – presliku rodnog lista za maloljetno dijete«.

Dosadašnji podstavci 2. do 7. postaju podstavci 3. do 8.

Članak 4.

U članku 16. stavku 2. riječi: »stavaka 2. i 3.« zamjenjuju se riječima: »stavaka 2., 3. i 4.«.

Članak 5.

U članku 18. stavku 3. riječi: »stavcima 2. i 3.« zamjenjuju se riječima: »stavcima 2., 3. i 4.«.

PRIJELAZNA I ZAVRŠNA ODREDBA

Članak 6.

Postupci koji su započeti prema odredbama Zakona o subvencioniranju stambenih kredita (»Narodne novine«, br. 65/17. i 61/18.), a nisu dovršeni do dana stupanja na snagu ovoga Zakona, dovršit će se prema odredbama toga Zakona.

Članak 7.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/19-01/75

Zagreb, 28. lipnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2019 (10.7.2019.), Zakon o izmjenama i dopuni Zakona o zabrani i sprječavanju obavljanja neregistrirane djelatnosti

HRVATSKI SABOR

1293

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O ZABRANI I SPRJEČAVANJU OBAVLJANJA NEREGISTRIRANE DJELATNOSTI

Proglašavam Zakon o izmjenama i dopuni Zakona o zabrani i sprječavanju obavljanja neregistrirane djelatnosti, koji je Hrvatski sabor donio na sjednici 28. lipnja 2019.

Klasa: 011-01/19-01/101

Urbroj: 71-06-01/1-19-2

Zagreb, 5. srpnja 2019.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA I DOPUNI ZAKONA O ZABRANI I SPRJEČAVANJU OBAVLJANJA NEREGISTRIRANE DJELATNOSTI

Članak 1.

U Zakonu o zabrani i sprječavanju obavljanja neregistrirane djelatnosti (»Narodne novine«, br. 61/11.) članak 8. mijenja se i glasi:

»Inspekcijski nadzor nad provedbom ovoga Zakona obavljaju inspektori Državnog inspektorata u skladu s ovlastima određenim posebnim zakonom.«.

Članak 2.

U članku 9. iza stavka 4. dodaje se novi stavak 5. koji glasi:

»(5) Protiv rješenja inspektora iz stavka 3. ovoga članka može se izjaviti žalba u roku od 15 dana od dana dostave rješenja.«.

Dosadašnji stavak 5. postaje stavak 6.

Dosadašnji stavak 6., koji postaje stavak 7., mijenja se i glasi:

»(7) O žalbama na rješenje iz stavka 3. ovog Zakona rješava nadležna unutarnja ustrojstvena jedinica za drugostupanjski postupak u središnjem uredu Državnog inspektorata.«.

Dosadašnji stavci 7. i 8. brišu se.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/19-01/82

Zagreb, 28. lipnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 66/2019 (10.7.2019.), Rješenje o imenovanju zamjenice ravnateljice Državnog zavoda za statistiku

Vlada Republike Hrvatske

1300

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 52. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Repub­like Hrvatske je na sjednici održanoj 4. srpnja 2019. godine donijela

RJEŠENJE

O IMENOVANJU ZAMJENICE RAVNATELJICE DRŽAVNOG ZAVODA ZA STATISTIKU

Imenuje se mr. sc. JADRANKA VUGLAR zamjenicom ravnateljice Državnog zavoda za statistiku, na razdoblje od četiri godine.

Klasa: UP/I 080-02/19-01/28
 Urbroj: 50301-15/07-19-02
 Zagreb, 4. srpnja 2019.

Predsjednik
 mr. sc. Andrej Plenković, v. r.
### NN 66/2019 (10.7.2019.), Rješenje o razrješenju članice Savjeta Hrvatske agencije za nadzor financijskih usluga

VLADA REPUBLIKE HRVATSKE

1301

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavka 6. podstavka 1. Zakona o Hrvatskoj agenciji za nadzor financijskih usluga (»Narodne novine«, br. 140/05, 154/11 i 12/12), Vlada Republike Hrvatske je na sjednici održanoj 4. srpnja 2019. godine donijela

RJEŠENJE

O RAZRJEŠENJU ČLANICE SAVJETA HRVATSKE AGENCIJE ZA NADZOR FINANCIJSKIH USLUGA

Razrješuje se KRISTINA HORVAT dužnosti članice Savjeta Hrvatske agencije za nadzor financijskih usluga, na osobni zahtjev.

Klasa: 080-02/18-02/52
 Urbroj: 50301-15/07-18-02
 Zagreb, 4. srpnja 2019.

Predsjednik
 mr. sc. Andrej Plenković, v. r.
### NN 66/2019 (10.7.2019.), Rješenje o imenovanju članice Savjeta Hrvatske agencije za nadzor financijskih usluga

VLADA REPUBLIKE HRVATSKE

1302

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 11. stavka 2. Zakona o Hrvatskoj agenciji za nadzor financijskih usluga (»Narodne novine«, br. 140/05, 154/11 i 12/12), Vlada Repub­like Hrvatske je na sjednici održanoj 4. srpnja 2019. godine donijela

RJEŠENJE

O IMENOVANJU ČLANICE SAVJETA HRVATSKE AGENCIJE ZA NADZOR FINANCIJSKIH USLUGA

Imenuje se IVANA ŽEPIĆ članicom Savjeta Hrvatske agencije za nadzor financijskih usluga.

Klasa: 080-02/18-01/76
 Urbroj: 50301-15/07-18-02
 Zagreb, 4. srpnja 2019.

Predsjednik
 mr. sc. Andrej Plenković, v. r.
### NN 66/2019 (10.7.2019.), Rješenje o razrješenju dijela članova Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

1303

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/07, 139/10 i 111/18), Vlada Republike Hrvatske je na sjednici održanoj 4. srpnja 2019. godine donijela

RJEŠENJE

O RAZRJEŠENJU DIJELA ČLANOVA POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

Razrješuju se dužnosti članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu:

– BOŽENA GLEŠĆ

– dr. sc. MARIJA BUBAŠ, dr. med.

Klasa: 080-02/19-02/53
 Urbroj: 50301-15/07-19-02
 Zagreb, 4. srpnja 2019.

Predsjednik
 mr. sc. Andrej Plenković, v. r.
### NN 66/2019 (10.7.2019.), Rješenje o imenovanju zamjenice predsjednice i članice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu

VLADA REPUBLIKE HRVATSKE

1304

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 5. stavka 1. Zakona o obeštećenju radnika profesionalno izloženih azbestu (»Narodne novine«, br. 79/07, 139/10 i 111/18), Vlada Republike Hrvatske je na sjednici održanoj 4. srpnja 2019. godine donijela

RJEŠENJE

O IMENOVANJU ZAMJENICE PREDSJEDNICE I ČLANICE POVJERENSTVA ZA RJEŠAVANJE ODŠTETNIH ZAHTJEVA RADNIKA OBOLJELIH OD PROFESIONALNE BOLESTI ZBOG IZLOŽENOSTI AZBESTU

1. Imenuje se dr. sc. MARIJA BUBAŠ, dr. med., zamjenicom predsjednice Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica Hrvatskog zavoda za javno zdravstvo.

2. Imenuje se MIRNA JUŠIĆ članicom Povjerenstva za rješavanje odštetnih zahtjeva radnika oboljelih od profesionalne bolesti zbog izloženosti azbestu, kao predstavnica ministarstva nadležnog za financije.

Klasa: 080-02/19-01/33
 Urbroj: 50301-15/07-19-05
 Zagreb, 4. srpnja 2019.

Predsjednik
 mr. sc. Andrej Plenković, v. r.
### NN 66/2019 (10.7.2019.), Odluka o izmjeni Odluke o uzajamnom priznavanju mjere makrobonitetne politike iz Preporuke Europskog odbora za sistemske rizike od 24. lipnja 2016. o izmjeni Preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2016/4)

Hrvatska narodna banka

1311

Na temelju članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.), članka 4. stavka 1. točke 3. i članka 134. stavka 1. Zakona o kreditnim institucijama (»Narodne novine«, br. 159/2013., 19/2015., 102/2015 i 15/2018.), članka 3. stavka 2. Odluke o postupku priznavanja mjera makrobonitetne politike koje su donijela odgovarajuća tijela drugih država članica Europske unije i postupku procjene prekograničnih učinaka mjera makrobonitetne politike (»Narodne novine«, br. 60/2017.) i Preporuke Europskog odbora za sistemske rizike od 15. siječnja 2019. o izmjeni preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2019/1) guverner Hrvatske narodne banke donosi

ODLUKU

O IZMJENI ODLUKE O UZAJAMNOM PRIZNAVANJU MJERE MAKROBONITETNE POLITIKE IZ PREPORUKE EUROPSKOG ODBORA ZA SISTEMSKE RIZIKE OD 24. LIPNJA 2016. O IZMJENI PREPORUKE ESRB/2015/2 O PROCJENI PREKOGRANIČNIH UČINAKA MJERA MAKROBONITETNE POLITIKE I O DOBROVOLJNOJ UZAJAMNOSTI ZA MJERE MAKROBONITETNE POLITIKE (ESRB/2016/4)

Članak 1.

U Odluci o uzajamnom priznavanju mjere makrobonitetne politike iz Preporuke Europskog odbora za sistemske rizike od 24. lipnja 2016. o izmjeni Preporuke ESRB/2015/2 o procjeni prekograničnih učinaka mjera makrobonitetne politike i o dobrovoljnoj uzajamnosti za mjere makrobonitetne politike (ESRB/2016/4) (u nastavku teksta: Odluka), u članku 2. stavak 2. mijenja se i glasi:

»Iznimno od stavka 1. ovog članka, na kreditne institucije primjenjuje se izuzeće (de minimis) ako su njihove izloženosti smještene u Estoniji ispod praga značajnosti od 250.000.000,00 EUR (slovima: dvjestopedesetmilijunaeurainulacenti).«

Članak 2.

Ova Odluka stupa na snagu osmoga dana od dana objave u »Narodnim novinama«.

O. br: 171-020/06-19/BV

Zagreb, 28. lipnja 2019.

Guverner
 Hrvatske narodne banke
 Boris Vujčić, v. r.
### NN 66/2019 (10.7.2019.), Rješenje o dodjeli naziva »Referentni centar Ministarstva zdravstva za dermatoskopiju« Klinici za kožne i spolne bolesti Kliničkog bolničkog centra Sestre milosrdnice, Zagreb

Ministarstvo zdravstva

1308

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/88) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za kožne i spolne bolesti Kliničkog bolničkog centra Sestre milosrdnice, Zagreb, dodjeljuje se naziv »Referentni centar Ministarstva zdravstva za dermatoskopiju« na vrijeme od pet godina.

2. Klinika za kožne i spolne bolesti Kliničkog bolničkog centra Sestre milosrdnice, Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za dermatoskopiju«.

3. »Referentni centar Ministarstva zdravstva za dermatoskopiju« Klinike za kožne i spolne bolesti Kliničkog bolničkog centra Sestre milosrdnice, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/41

Urbroj: 534-03-2-2/7-19-12

Zagreb, 11. lipnja 2019.

Ministar
 prof. dr. sc. Milan Kujundžić, dr. med., v. r.
### NN 66/2019 (10.7.2019.), Rješenje o verifikaciji i dodjeli naziva »Referentni centar Ministarstva zdravstva za ehokardiografiju« Klinici za bolesti srca i krvnih žila Kliničkog bolničkog centra Zagreb

MINISTARSTVO ZDRAVSTVA

1309

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) na prijedlog Nacionalnog zdravstvenog vijeća Ministarstva zdravstva te na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Klinici za bolesti srca i krvnih žila Kliničkog bolničkog centra Zagreb, verificira se i dodjeljuje naziv »Referentni centar Ministarstva zdravstva za ehokardiografiju« na vrijeme od pet godina.

2. Klinika za bolesti srca i krvnih žila Kliničkog bolničkog centra Zagreb, dužna je do isteka pet godina od donošenja rješenja o dodjeli odnosno obnovi naziva podnijeti zahtjev za obnovu naziva »Referentni centar Ministarstva zdravstva za ehokardiografiju«.

3. »Referentni centar Ministarstva zdravstva za ehokardiografiju« Klinike za bolesti srca i krvnih žila Kliničkog bolničkog centra Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/07

Urbroj: 534-03-2-2/7-19-15

Zagreb, 11. lipnja 2019.

Ministar
 prof. dr. sc. Milan Kujundžić, dr. med., v. r.
### NN 66/2019 (10.7.2019.), Rješenje o verifikaciji i dodjeli naziva »Referentni centar Ministarstva zdravstva za zdravstveni turizam i medicinski programirani odmor« Specijalnoj bolnici za medicinsku rehabilitaciju bolesti srca, pluća i reumatizma Thalassotherapia Opatija

MINISTARSTVO ZDRAVSTVA

1310

Ministar zdravstva na temelju članka 143. stavka 2. Zakona o zdravstvenoj zaštiti (»Narodne novine« broj 100/18) postupajući po prijedlogu Nacionalnog zdravstvenog vijeća u predmetu obnove naziva referentnog centra ministarstva nadležnog za zdravstvo Specijalnoj bolnici za medicinsku rehabilitaciju bolesti srca, pluća i reumatizma Thalassotherapia Opatija, na temelju odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Specijalnoj bolnici za medicinsku rehabilitaciju bolesti srca, pluća i reumatizma Thalassotherapia Opatija, verificira se i dodjeljuje naziv »Referentni centar Ministarstva zdravstva za zdravstveni turizam i medicinski programirani odmor« na vrijeme od pet godina.

2. Specijalna bolnica za medicinsku rehabilitaciju bolesti srca, pluća i reumatizma Thalassotherapia Opatija, dužna je do isteka pet godina podnijeti zahtjev za obnovu naziva »Referentni centar Ministarstva zdravstva za zdravstveni turizam i medicinski programirani odmor«.

3. »Referentni centar Ministarstva zdravstva za zdravstveni turizam i medicinski programirani odmor« Specijalne bolnice za medicinsku rehabilitaciju bolesti srca, pluća i reumatizma Thalassotherapia Opatija, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/18-01/05

Urbroj: 534-03-2-2/7-19-19

Zagreb, 11. lipnja 2019.

Ministar
 prof. dr. sc. Milan Kujundžić, dr. med., v. r.
### NN 67/2019 (12.7.2019.), Pravilnik o izmjenama Pravilnika o uvjetima, kriterijima i načinu dodjele potpore u okviru mjere II.13. »Osiguranje akvakulturnih stokova«

Ministarstvo poljoprivrede

1354

Na temelju članka 28. stavka 6. Zakona o akvakulturi (»Narodne novine«, broj 130/17 i 111/18), ministar poljoprivrede donosi

PRAVILNIK

O IZMJENAMA PRAVILNIKA O UVJETIMA, KRITERIJIMA I NAČINU DODJELE POTPORE U OKVIRU MJERE II.13. »OSIGURANJE AKVAKULTURNIH STOKOVA«

Članak 1.

U Pravilniku o uvjetima, kriterijima i načinu dodjele potpore u okviru mjere II.13. »Osiguranje akvakulturnih stokova« (»Narodne novine«, broj 120/16) u članku 7. stavku 1. riječi: »1. srpnja« zamjenjuju se riječima: »1. kolovoza«.

Članak 2.

Ovaj Pravilnik stupa na snagu dan nakon objave u »Narodnim novinama«.

Klasa: 324-01/16-01/2544

Urbroj: 525-13/1081-19-3

Zagreb, 21. lipnja 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 67/2019 (12.7.2019.), Podatak o etalonskoj cijeni građenja

Ministarstvo graditeljstva i prostornoga uređenja

1352

Na temelju članka 5. stavka 3. Zakona o društveno poticajnoj stanogradnji (»Narodne novine«, br. 109/01, 82/04, 76/07, 38/09, 86/12, 7/13, 26/15 i 57/18), ministar graditeljstva i prostornoga uređenja objavljuje

PODATAK

O ETALONSKOJ CIJENI GRAĐENJA

I.

Etalonska cijena građenja za primjenu u Zakonu o društveno poticanoj stanogradnji utvrđuje se u iznosu od 6.500,00 kuna po m² korisne površine stana.

II.

Vrijednost etalonske cijene građenja iz točke I. sadrži sve troškove izvedbe građevinskih i drugih radova (pripremni, zemljani, konstrukcijski, instalaterski, završni te ugradnja građevnih proizvoda, oprema ili postrojenja) u vezi s građenjem stanova, odnosno stambenih zgrada uključivo porez na dodanu vrijednost, izuzev troškova koji se odnose na zemljište, uređenje komunalne infrastrukture i priključke građevine na infrastrukturu.

III.

Etalonska cijena građenja za primjenu u drugim propisima utvrđuje se u iznosu od 6.000,00 kuna po m² korisne površine stana.

IV.

Ovaj podatak primjenjuje se od dana objave u »Narodnim novinama«.

Klasa: 360-01/19-01-81

Urbroj: 531-04-2-2-2-19-1

Zagreb, 1. srpnja 2019.

Ministar
 graditeljstva i prostornoga uređenja
 Predrag Štromar, v. r.
### NN 67/2019 (12.7.2019.), Rješenje o razrješenju ministra uprave

VLADA REPUBLIKE HRVATSKE

1350

Na temelju članka 7. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), donosim

RJEŠENJE

O RAZRJEŠENJU MINISTRA UPRAVE

1. Razrješuje se LOVRO KUŠČEVIĆ dužnosti ministra uprave, na osobni zahtjev.

2. Ovo Rješenje stupa na snagu danom donošenja.

Klasa: 080-02/19-02/55
 Urbroj: 50301-15/28-19-01
 Zagreb, 9. srpnja 2019.

Predsjednik
 mr. sc. Andrej Plenković, v. r.
### NN 67/2019 (12.7.2019.), Odluka o povećanju godišnje kvote dozvola za zapošljavanje stranaca za kalendarsku godinu 2019. u djelatnosti Turizam i ugostiteljstvo

Ministarstvo rada i mirovinskoga sustava

1353

Na temelju točke VI.a Odluke o utvrđivanju godišnje kvote dozvola za zapošljavanje stranaca za kalendarsku godinu 2019. (»Narodne novine«, broj 116/18 i 60/19), ministar rada i mirovinskoga sustava donosi

ODLUKU

O POVEĆANJU GODIŠNJE KVOTE DOZVOLA ZA ZAPOŠLJAVANJE STRANACA ZA KALENDARSKU GODINU 2019. U DJELATNOSTI TURIZAM I UGOSTITELJSTVO

I.

Povećava se godišnja kvota dozvola za zapošljavanje stranaca u Republici Hrvatskoj za kalendarsku godinu 2019. u djelatnosti Turizam i ugostiteljstvo za 500 dozvola.

Povećanje je izvršeno u odnosu na utvrđenu godišnju kvotu dozvola za novo zapošljavanje stranaca od 10.811 dozvola i za sezonski rad od 6.800 dozvola.

Godišnja kvota dozvola za zapošljavanje stranaca u djelatnosti Turizam i ugostiteljstvo iznosi ukupno za novo zapošljavanje 10.911 dozvola i za sezonski rad 7.200 dozvola.

II.

Pregled povećanja godišnje kvote dozvola za zapošljavanje stranaca u djelatnosti Turizam i ugostiteljstvo je sastavni dio ove Odluke.

III.

Ova Odluka stupa na snagu prvoga dana od dana objave u »Narodnim novinama«.

Klasa: 023-01/18-01/112

Urbroj: 524-04-02-01/5-19-80

Zagreb, 3. srpnja 2019.

Ministar
 mr. sc. Marko Pavić, v. r.

PREGLED POVEĆANJA GODIŠNJE KVOTE DOZVOLA ZA ZAPOŠLJAVANJE STRANACA U DJELATNOSTI TURIZAM I UGOSTITELJSTVO

|  |  |  |
| --- | --- | --- |
| DJELATNOST | NAZIV ZANIMANJA | Ukupno |
| Turizam i ugostiteljstvo | Turistički animator | 5 |
| Kuhar internacionalne kuhinje | 10 |
| Kuhar | 25 |
| Konobar | 50 |
| Slastičar | 10 |
| Sezonski rad do 6 mjeseci – Pomoćni radnik u turizmu | 400 |
| Ukupno: | 500 |